ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
ప్రజా రవాణాలో ఆధునిక పద్ధతులు అనుసరించాలని; జీవ ఇంధనం, విద్యుత్, సీఎన్జీ వినియోగించాలని శ్రీ గడ్కరీ పిలుపు
జీవ ఇంధనం, విద్యుత్, సీఎన్జీలను ఇంధనంగా వినియోగించడం ద్వారా ప్రజా రవాణాను ఆధునీకరించవచ్చని కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ అన్నారు. 'నాలుగవ యూఐటీపీ ఇండియా బస్ సెమినార్' వెబినార్లో గడ్కరీ మాట్లాడారు. చాలా 'రాష్ట్ర రహదారి రవాణా సంస్థలు'  సంప్రదాయ ఇంధనాల కోసం భారీగా ఖర్చు చేస్తున్నాయని, అవి ఖరీదైనవని చెప్పారు. జీవ ఇంధనం, విద్యుత్, సీఎన్జీని రవాణా ఇంధనంగా వాడాలని గడ్కరీ పిలుపునిచ్చారు. ఇది ఇంధన వ్యయాన్ని తగ్గించడమేగాక, ఆర్థిక వ్యవస్థకు, కాలుష్య నియంత్రణకు దోహదం చేస్తుందన్నారు. ప్రస్తుతం, ముడిచమురు లేదా హైడ్రోకార్బన్ల దిగుమతుల కోసం భారత్ భారీగా వ్యయం చేస్తోందని, దీనిని తగ్గించాల్సిన అవసరం ఉందని గడ్కరీ సూచించారు.
జీవ ఇంధనం లేదా సీఎన్జీ వంటివాటి సామర్థ్యం గురించి చెబుతూ, 450 బస్సులను బయో ఇంధనానికి మార్చే ప్రక్రియను నాగ్పుర్ చేపట్టిందన్నారు. ఇప్పటికే 90 బస్సులను మార్చిందన్నారు. బస్సు సేవల నష్టం ఏటా రూ.60 వరకు ఉంటోందన్న గడ్కరీ, సీఎన్జీకి మారడం వల్ల ఆ నష్టం ఉండదని అన్నారు. మురుగునీటి నుంచి సీఎన్జీ ఉత్పత్తికి ప్రయత్నాలు జరుగుతున్నట్లు తెలిపారు. నష్టాలు తగ్గించుకోవడానికి ఈ తరహా విధానాలు అవలంబించాలని ఆర్టీసీలకు సూచించారు. సీఎన్జీ తయారీకి ఇతర మార్గాలైన ఎండుగడ్డి వంటివాటిని ఎంచుకోవాలని, దీనివల్ల రైతులు, రవాణా, పర్యావరణం, ఆర్థిక వ్యవస్థకు లాభమని కేంద్రమంత్రి చెప్పారు.
ప్రజా రవాణాలో ప్రైవేట్ పెట్టుబడులను సమర్థంగా వినియోగించుకునేలా 'లండన్ బస్' నమూనాను ఆచరించాలని గడ్కరీ సూచించారు. 'పబ్లిక్ ప్రైవేట్ పార్ట్నర్షిప్' ను కూడా కొనసాగించవచ్చన్నారు. బస్టాండ్లలో ఆధునిక సౌకర్యాలు కల్పించాలన్నారు. డబుల్ డెక్కర్ బస్సులు ప్రజా రవాణా సమర్థతను పెంచుతాయన్నారు. సమయపాలన, బస్సుల్లో సంగీతం, సినిమాలు వంటివి మంచి ఆదాయాన్ని తెచ్చిపెడతాయని కేంద్ర మంత్రి గడ్కరీ వెబినార్లో తెలిపారు.
భారత పోటీ ప్రోత్సాహక సంఘం
బంబార్డియర్ ట్రాన్స్ పోర్టేషన్ కు చెందిన ఆస్తులపై అల్ స్టోమ్ ఎస్ ఏ పూర్తి అదుపు సాధించడానికి, అల్ స్టామ్ కార్పొరేషన్ లో 18 శాతం వాటాలు కాసీ డి డిపో ఎల్ ప్లేస్ మెంట్ డ్యూ క్యుబెక్ , 3 శాతం వాటాలు బంబార్డియర్ ఇన్ కార్పొరేటెడ్  కొనుగోలు చేయడానికి సిసిఐ అనుమతి
కాంపిటీషన్ చట్టం, 2002 సెక్షన్  కింద బంబార్డియర్ కార్పొరేషన్లపై అల్ స్టోమ్ ఎస్ఏ  పూర్తి అదుపు సాధించడానికి. అల్ స్టోమ్ ఎస్ఏలో 18 శాతం వాటాలు కాసీ డి డిపో ఎల్ ప్లేస్ మెంట్ డ్యూ క్యుబెక్ , 3 శాతం వాటాలు బంబార్డియర్ ఇన్ కార్పొరేటెడ్  కొనుగోలు చేయడానికి సిసిఐ అనుమతి ఇచ్చింది.
ఫ్రాన్స్ కు చెందిన అల్ స్టోమ్ ప్రపంచ వ్యాప్తంగా రైలు ట్రాన్స్ పోర్ట్ పరిశ్రమలో కార్యకలాపాలు నిర్వహిస్తున్న కంపెనీ. పలు రైలు రవాణా సొల్యూషన్లు అందిస్తుంది. భారతదేశంలో అల్ స్టోమ్ ఇండియా ప్రైవేట్ లిమిటెడ్, అల్ స్టోమ్ సిస్టమ్స్ ఇండియా లిమిటెడ్, అల్ స్టోమ్ ట్రాన్స్ పోర్ట్ ఇండియా లిమిటెడ్, మధేపురా ఎలక్ర్టిక్ లోకోమోటివ్ ప్రైవేట్ లిమిటెడ్ సహా తన అనుబంధ సంస్థల ద్వారా ఆ సంస్థ సిగ్నలింగ్ సొల్యూషన్లు, రైల్ విద్యుదీకరణ, రోలింగ్ స్టాక్ ల  సరఫరా, ట్రాక్ పనులు , మెయింటెనెన్స్ పనులు, నిర్మాణం, ఇంజనీరింగ్ పనులు చేపడుతోంది.
కెనడాకు చెందిన బంబార్డియర్ కార్పొరేషన్ ప్రపంచవ్యాప్తంగా విమానాలు, రైలు ట్రాన్స్ పోర్ట్ పరిశ్రమలు నడుపుతోంది.
బంబార్డియర్ కు చెందిన అంతర్జాతీయ రైలు సొల్యూషన్ల విభాగం బంబార్డియర్ ట్రాన్స్ పోర్టేషన్. విస్తృతంగా రైలు సొల్యూషన్లు అందిస్తోంది. బంబార్డియర్ ట్రాన్స్ పోర్టేషన్ సంస్థ అనుబంధ విభాగం బంబార్డియర్ ట్రాన్స్ పోర్టేషన్ ఇండియా ప్రైవేట్ లిమిటెడ్ ద్వారాభారత్ లో రైల్ వాహనాలు, ప్రొపల్షన్, కంట్రోల్ పరికరాలు, సిగ్నలింగ్ వ్యవస్థ సరఫరా కార్యకలాపాలను నిర్వహిస్తోంది.
సిపిడిక్యు అంతర్జాతీయంగా దీర్ఘకాలిక పెట్టుబడులు పెట్టే సంస్థ, ప్రభుత్వ, ప్రభుత్వ అనుబంధ సంస్థల పెన్షన్, బీమా ప్లాన్లకు చెందిన నిధులను నిర్వహిస్తూ ఉంటుంది. ఈ సంస్థ ఆర్థిక మార్కెట్లు, ప్రైవేట్ ఈక్విటీ, ఫిక్స్ డ్ ఇన్ కమ్, మౌలిక వసతులు, రియల్ ఎస్టేట్ విభాగాల్లో పెట్టుబడులు పెడుతుంది.
ఈ అనుమతులకు సంబంధించిన సవివరమైన సిసిఐ ఉత్తర్వు త్వరలో రానుంది.
ఆరోగ్య, కుటుంబ సంక్షేమ మంత్రిత్వ శాఖ
3 లక్షల టెలీమెడిసిన్ సేవలతో రికార్డు నెలకొల్పిన ఆరోగ్య మంత్రిత్వశాఖ వారి ఈ-సంజీవని
గత 20 రోజుల్లోనే లక్ష టెలీ సలహా సంప్రదింపులు
కేంద్ర ఆరోగ్య మంత్రిత్వశాఖ వారి టెలీమెడిసిన్ సేవల వేదిక ఈ-సంజీవని మొత్తం 3 లక్షల సలహా సంప్రదింపులు జరిపింది. ఈ వేదిక లక్షన్నర టెలీ సలహాలు పూర్తి చేసిన సందర్భాన్ని పురస్కరించుకొని ఆగస్టు 9న జరిగిన సమావేశానికి కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ అధ్యక్షా వహించిన సంగతి తెలిసిందే. కేవలం నెలరోజుల్లోనే ఈ వేదిక రెట్టింపు సలహాలు, సంప్రదింపులు నమోదు చేసుకుంది. వీటిలో లక్ష గత 20 రోజుల్లోనే నమోదు కావటం మరో విశేషం. మొదటి లక్ష సలహా సంప్రదింపులు 2020 జులై 23న పూర్తి కాగా, ఆ తరువాత లక్ష కేవలం 26 రోజుల్లోనే ఆగస్టు 18 నాటికి పూర్తయ్యాయి.
భౌతిక దూరం పాటించేలా చూస్తూ టెలిమెడిసిన్ సేవలు డాక్టర్లను, రోగులను అనుసంధానం చేయటానికి బాగా ఉపయోగపడుతున్నాయి. ఈ ఇన్ఫెక్షన్ కారక వ్యాధి వలన సంప్రదాయ వైద్య చికిత్స రిస్క్ తో కూడుకున్నదనే అభిప్రాయం నెలకొన్న తరుణంలో తప్పనిసరి ఆరోగ్య సంరక్షణకు ఈ పద్ధతి అవసరమైంది. ఇది రెండు రకాల టెలిమెడిసిన్ సేవలందిస్తుంది. డాక్టర్ నుంచి డాక్టర్ కు సలహాలను అందించే ఈ-సంజీవని ఒకటి కాగా, రోగి నుంచి డాక్టర్ కి సలహాలిచ్చే ఈ-సంజీవని ఒపిడి మరొకటి. మొదటిది ఆయుష్మాన్ భారత్ హెల్త్, వెల్ నెస్ సెంటర్ కార్యక్రమానికి మూలస్తంభం లాంటిది. దీనిని మొత్తం లక్షన్నర ఆరోగ్య కేంద్రాలలో టెలి-సలహాలు ఇవ్వటానికి 2019. నవంబర్ లో ప్రారంభించారు. డిసెంబర్ 2022 నాటికి పూర్తి చేయాలని నిర్ణయించారు. రాష్ట్రాలు తమ పరిధిలోని వైద్య కళాశాలలు, జిల్లా ఆస్పత్రులను గుర్తించి ప్రత్యేక వైద్య కేంద్రాలు ఏర్పాటు చేయాల్సి ఉంది.
ఆరోగ్య మంత్రిత్వశాఖ తమ రెండో దశ టెలీ కన్సల్టేషన్ సేవలను ఈ సంజీవని ఒపిడి పేరుతో ఈ ఏడాది ఏప్రిల్ 13న విడుదల చేసింది. దీని సాయంతో డాక్టర్లు నేరుగా పేషెంట్లతో మాట్లాడే వెసులుబాటు కలుగుతుంది. అయితే, కోవిడ్ సమయంలో కోవిడ్ నియంత్రణకు ఇదొక వరంలా మారింది. వైరస్ వ్యాపించకుండా అడ్డుకోవటంతోబాటు కోవిడేటర వైద్య చికిత్సకు కూడ వెసులుబాటు కలిగింది. ఇప్పటివరకు 23 రాష్ట్రాలు ఈ సంజీవనిని అమలు చేయగా మిగిలిన రాష్ట్రాలు కూడా త్వరలో ప్రారంభించబోతున్నాయి. తమిళనాడు ఒక్కటే 97,204 సలహా సంప్రదింపులు జరిపింది. అన్న్నీ ఈ-సంజీవని యాప్ మీద ఉన్నాయి, ఉత్తరప్రదేశ్ 65,173 సంప్రదింపులతో రెండో స్థానంలో నిలిచింది. హిమాచల్ ప్రదేశ్ 30,869 టెలి కన్సల్టేషన్లు జరిపిమూడో స్థానంలో నిలవగా, 30,189 కన్సల్టేషన్లతో ఆంధ్రప్రదేశ్ నాలుగో స్థానంలో, 28,173 కన్సల్టేషన్లతో కేరళ ఐదో స్థానంలో నిలిచాయి.
ఆగస్టు 26 నుంచి భారత ప్రభుత్వపు కేంద్ర ప్రభుత్వ ఆరోగ్య పథకం  కూడా ఢిల్లీలోని తమ లబ్ధిదారులకు ఈ సంజీవని ఒపిడి ద్వారా ప్రత్యేకమైన ఆరోగ్య సేవలు అందించటం ప్రారంభించాయి. సి జి హెచ్ ఎస్ ఈసంజీవని ఒపిడి మీద నాలుగు ప్రత్యేక విభాగాలు ప్రారంభించింది. అవి ఇ ఎన్ టి, మెడిసిన్, ఆప్తాల్మజీ, ఆర్థోపెడిక్ విభాగాలలో సేవలందిస్తున్నాయి.
ఆర్థిక మంత్రిత్వ శాఖ
కొవిడ్ టీకాల కోసం ఖర్చు చేయడానికి కేంద్రం వద్ద ఎలాంటి కేటాయింపులు లేవనడం అవాస్తవం: కేంద్ర ఆర్థిక మంత్రిత్వ శాఖ
"రాష్ట్రాలకు బదిలీలు" పేరిట "గ్రాంట్ల కోసం డిమాండ్" కింద చూపిన మొత్తం రూ.35 వేల కోట్లు; "గ్రాంట్ల కోసం డిమాండ్" ఖాతా అనేక పరిపాలన ప్రయోజనాలను కలిగివుంది
ఈ నిధులను కేంద్రం ఖర్చు చేయలేదని "రాష్ట్రాలకు బదిలీలు" పేరిట ఉన్న ఖాతా సూచించదు
“మోదీ ప్రభుత్వ టీకా నిధుల వాస్తవం: రాష్ట్రాలకు రూ.35,000 కోట్లు, కేంద్రానికి సున్నా” పేరిట “ది ప్రింట్”లో వచ్చిన వార్తకు సంబంధించిన అంశం ఇది.
కొవిడ్ టీకాల కోసం కేంద్ర ప్రభుత్వం ఖర్చు చేయడానికి ఎలాంటి కేటాయింపులు లేవని చెప్పడం అవాస్తవం. "రాష్ట్రాలకు బదిలీలు"’ పేరుతో "గ్రాంట్ల కోసం డిమాండ్" నం.40 కింద రూ.35 వేల కోట్లు కేటాయించడం జరిగింది. వాస్తవానికి, ఈ ఖాతా ద్వారానే కేంద్రం టీకాలను సేకరిస్తోంది, చెల్లింపులు చేస్తోంది. "గ్రాంట్ల కోసం డిమాండ్"తో పరిపాలనపరంగా అనేక ప్రయోజనాలు ఉన్నాయి.
మొదటిది; కేంద్ర ఆరోగ్య మంత్రిత్వ శాఖ ద్వారా చేపట్టే సాధారణ కేంద్ర ప్రాయోజిత పథకాలతో ముడిపెట్టకుండా చేసే ఖర్చుల్లో టీకాలపై చేసే వ్యయం ఒకటి. విడిగా కేటాయింపులు చేయడం వల్ల ఈ నిధుల పర్యవేక్షణ, నిర్వహణ సులభంగా ఉంటుంది. అలాగే, ఇతర డిమాండ్లకు వర్తించే త్రైమాసిక వ్యయ నియంత్రణ పరిమితుల నుంచి ఈ నిధులను మినహాయించారు. ఆటంకాలు లేని టీకా కార్యక్రమాన్ని కోసం ఇది సాయపడుతుంది. టీకాల కోసం ఈ ఖాతా కింద అందించిన మొత్తాన్ని కేంద్ర ఆరోగ్య శాఖ నిర్వహిస్తుంది. "గ్రాంట్స్ ఇన్ కైండ్" రూపంలో రాష్ట్రాలకు టీకాలు అందుతాయి, ఆ టీకాలను రాష్ట్రాలు నిర్వహిస్తాయి. "గ్రాంట్స్ ఇన్ కైండ్", ఇతర గ్రాంట్ల మధ్య పథకం స్వభావాన్ని మార్చడానికి కూడా పరిపాలనపరమైన సౌలభ్యం ఉంది.
సదరు వార్తలో చెప్పినట్లు, టీకాల కోసం తగినన్ని నిధుల లభ్యతను నిర్ధరించడానికి “బడ్జెట్ వర్గీకరణ అనేది అసలు విషయమే కాదు". "రాష్ట్రాలకు బదిలీలు" పేరిట ఉన్న ఖాతా కేంద్రం ఖర్చు చేయలేదని ఏ విధంగానూ సూచించదు.
రాష్ట్రపతి సచివాలయం
మిలిటరీ ఇంజనీర్ సర్వీసెస్ ఆఫీసర్ ట్రైనీస్ రాష్ట్రపతితో భేటీ
మీ భవిష్యత్ ప్రాజెక్ట్లలో మెషిన్ లెర్నింగ్, ఆర్టిఫిషియల్ ఇంటెలిజెన్స్ వంటి అత్యాధునిక సాంకేతికతలను ఉపయోగించుకోండి: రాష్ట్రపతి ద్రౌపది ముర్ము
మిలిటరీ ఇంజనీర్ సర్వీసెస్ లో శిక్షణ పొందుతున్న అధికారులు ఈరోజు  రాష్ట్రపతి భవన్లో భారత రాష్ట్రపతి శ్రీమతి ద్రౌపది ముర్ముని కలిశారు.
ఆఫీసర్ ట్రైనీలను ఉద్దేశించి మాట్లాడుతూ, భారతదేశం ఇప్పుడే అమృత్ కాల్లోకి ప్రవేశించి, జి 20 ప్రెసిడెన్సీని కూడా స్వీకరించిన తరుణంలో అధికారులు ఈ సర్వీసెస్ లో చేరారని రాష్ట్రపతి అన్నారు. కొత్త ఆవిష్కరణలు, పరిష్కారాల కోసం ప్రపంచం భారతదేశం వైపు చూస్తున్న సమయం ఇది. మిలిటరీ ఇంజనీర్ సర్వీసెస్ అధికారులుగా, మీరు అన్ని రక్షణ ఆయుధాలకు, అంటే ఆర్మీ, ఎయిర్ ఫోర్స్, నేవీ, కోస్ట్ గార్డ్, ఇతర సంస్థలకు వెనుక లైన్ ఇంజనీరింగ్ మద్దతును అందించడంలో కీలక పాత్ర పోషిస్తారు. సాయుధ దళాలకు మీరు అందించే అంకితమైన ఇంజినీరింగ్ మద్దతు వారి మొత్తం పనితీరును మెరుగుపరుస్తుంది, ఏవైనా అత్యవసర పరిస్థితులను ఎదుర్కోవడానికి వారిని సిద్ధంగా ఉంచుతుంది... అని రాష్ట్రపతి తన ప్రసంగంలో తెలిపారు.
భవన నిర్మాణ రంగంలో యువ అధికారులుగా పర్యావరణ పరిరక్షణకు కూడా పాటుపడటం ఎంఈఎస్ అధికారుల ప్రధాన కర్తవ్యమని రాష్ట్రపతి అన్నారు. సుస్థిర అభివృద్ధి కోసం పునరుత్పాదక శక్తిని పెంచే దిశగా మనం ముందుకు సాగాలి, పెద్ద సంఖ్యలో సోలార్ ఫోటోవోల్టాయిక్ ప్రాజెక్ట్లను పూర్తి చేయడం ద్వారా జాతీయ కార్బన్ పాదముద్రను తగ్గించడంలో ఎంఈఎస్ గొప్పగా దోహదపడుతుందని ఆమె పేర్కొన్నారు. ప్రమాదకర రసాయనాల నుండి నివాసితులను రక్షించే కొత్త నిర్మాణ సామగ్రిని వారు ఆవిష్కరించగలరని, ఆమె చెప్పారు. సహజ పదార్థాలతో చుట్టుముట్టబడినప్పుడు మొత్తం మానవ శ్రేయస్సు పెరుగుతుందని రాష్ట్రపతి తెలిపారు. .
నిర్మాణ రంగం చాలా డైనమిక్గా ఉందని, సాంకేతికతలు చాలా వేగంగా మారుతున్నాయని రాష్ట్రపతి అన్నారు. ఆర్థిక వృద్ధి, అభివృద్ధిలో ఈ రంగం ప్రధాన పాత్ర పోషిస్తుంది. ప్రాజెక్ట్ మేనేజ్మెంట్ ఆధునిక సాధనాలను ఉపయోగించి మౌలిక సదుపాయాలను అభివృద్ధి చేయడంలో ఎంఈఎస్ అధికారులు ఎంతో దోహదపడతారని ఆమె అన్నారు. మెషీన్ లెర్నింగ్, ఆర్టిఫిషియల్ ఇంటెలిజెన్స్ వంటి అత్యాధునిక సాంకేతికతలను తమ భవిష్యత్ ప్రాజెక్ట్లలో ఉపయోగించుకోవాలని ఆమె వారిని కోరారు. ఇది మరింత సమర్థవంతమైన రూపకల్పన, నిర్మాణాన్నీ తక్కువ వ్యవధిలో పూర్తి చేసేలా సహాయపడుతుందని ఆమె అన్నారు.
గుజరాత్లోని గాంధీనగర్లో ఎంఈఎస్ మొట్టమొదటి 3డి ప్రింటెడ్ హౌస్లను పూర్తి చేయడం పట్ల రాష్ట్రపతి సంతోషం వ్యక్తం చేశారు. తక్కువ ఖర్చు, వృధాను నివారించడంలో సహాయపడే ఇలాంటి సాంకేతికతలను మరిన్ని ఉపయోగించేందుకు ప్రయత్నించాలని ఆమె ఎంఈఎస్ అధికారులను కోరారు. సాధ్యమైన చోట పదార్థాల రీసైక్లింగ్ను ప్రోత్సహించాలని ఆమె సూచించారు.
Please click here to see the President's Speech -
ప్రధాన మంత్రి కార్యాలయం
ప్రధాన మంత్రి తో సమావేశమైన మేఘాలయ ముఖ్యమంత్రి, ఆ రాష్ట్ర విధాన సభ స్పీకర్ మరియు మేఘాలయ ప్రభుత్వ మంత్రులు
ప్రధాన మంత్రి శ్రీ నరేంద్ర మోదీ తో మేఘాలయ ముఖ్యమంత్రి శ్రీ కె. సంగ్ మా, రాష్ట్ర విధాన సభ స్పీకర్ శ్రీ థామస్ ఎ. సంగ్ మా మరియు మేఘాలయ ప్రభుత్వం లోని మంత్రులు ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో మేఘాలయ ముఖ్యమంత్రి శ్రీ @SangmaConrad, రాష్ట్ర విధాన సభ స్పీకర్ శ్రీ థామస్ ఎ. సంగ్ మా మరియు మేఘాలయ ప్రభుత్వం లోని మంత్రులు సమావేశమయ్యారు.’’ అని తెలిపింది.
వ్యవసాయ మంత్రిత్వ శాఖ
జన్యుపరంగా మార్పు చెందిన ఆవాల విడుదలకు ఆమోదం
జన్యుపరంగా మార్పు చేసిన  ఆవాల హైబ్రిడ్ రకం డీఎంహెచ్-11 మరియు దాని పేరెంటల్ లైన్ల పర్యావరణ విడుదలకు ప్రభుత్వం ఆమోదం తెలిపింది. జెనెటిక్ ఇంజినీరింగ్ అప్రైజల్ కమిటీ  147వ సమావేశంలో 18 అక్టోబర్ 2022న, ఇప్పటికే ఉన్న ఐసీఏఆర్ మార్గదర్శకాల ప్రకారం దాని విత్తనోత్పత్తి మరియు పరీక్షల కోసం జన్యుపరంగా మార్పు చేసిన  మస్టర్డ్ హైబ్రిడ్ డీఎంహెచ్-11 మరియు దాని పేరెంటల్ లైన్లు మరియు వాణిజ్య విడుదలకు ముందు ఉన్న ఇతర నియమ/నిబంధనల మేరకు పర్యావరణ విడుదలకు ఆమోదం తెలిపింది. బయోసేఫ్టీ రీసెర్చ్ లెవల్ ట్రయల్స్  I మరియు II సమయంలో చెక్ రకాలైన వరుణ మరియు ఆర్ఎల్-1359లతో హైబ్రిడ్ డీఎంహెచ్-11 పరీక్షించబడింది. ఇక్కడ ఇది 2010-11 నుండి 2014-15 వరకు వరుణ అందించిన విలువల కంటే 28.15% మేటిగా ఉందని తేలింది. నిర్దేశించిన మార్గదర్శకాలు మరియు వర్తించే నియమాల ప్రకారం మానవ ఆరోగ్యం మరియు పర్యావరణంపై ప్రభావాన్ని అంచనా వేయడానికి మూడు సంవత్సరాల పాటు ఫీల్డ్ ట్రయల్స్ నిర్వహించబడ్డాయి. విష పూరితం, అలెర్జీ, కూర్పు విశ్లేషణ, ఫీల్డ్ ట్రయల్స్ మరియు జీఎం మస్టర్డ్ లైన్స్ వర్సెస్ వారి నాన్-ట్రాన్స్జెనిక్ కంపారేటర్స్ యొక్క పర్యావరణ భద్రత అధ్యయనాలపై నిర్వహించిన విస్తృతమైన అధ్యయనాలు జీఈ ఆవాలైన హైబ్రిడ్ డీఎంహెచ్-11 మరియు దాని పేరెంటల్ లైన్లు సాగుకు, ఆహార వినియోగానికి, సేవించేందుకు సురక్షితమైనవని రుజువు చేశాయి. జన్యు మార్పిడిపై సమీక్ష కమిటీ  మరియు జీఈఏసీ ఆమోదించిన ప్రోటోకాల్స్ ప్రకారం నిర్వహించబడిన బీఆర్ఎల్-I మరియు బీఆర్ఎల్-II ట్రయల్స్ సమయంలో ట్రాన్స్జెనిక్ లైన్లకు బీస్ విజిటైజేషన్ నాన్-ట్రాన్స్జెనిక్ పోటీ ఉత్పత్తుల మాదిరిగానే ఉంది. జీఈ మస్టర్డ్ హైబ్రిడ్ డీఎంహెచ్-11 యొక్క పర్యావరణ విడుదలపై కొన్ని రిప్రజెంటేషన్లు
స్వీకరించబడ్డాయి, అయినప్పటికీ, జీఎం ఆవాలు యొక్క పర్యావరణ విడుదల సమస్య గౌరవనీయమైన సుప్రీం కోర్ట్ ఆఫ్ ఇండియా ముందు తీర్పుకు వేచి ఉంది. కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందిజేశారు.
కార్మిక, ఉపాధికల్పన మంత్రిత్వ శాఖ
ఈపీఎఫ్ఓ పేరోల్ డేటా: ఈ ఏడాది ఆగస్టులో ఈపీఎఫ్ఓలో చేరిన 16.94 లక్షల మంది
ఎంప్లాయీస్ ప్లావిడెంట్ ఫండ్ ఆర్గనైజేషన్  20 అక్టోబర్, 2022న విడుదల చేసిన తాత్కాలిక పేరోల్ డేటా ప్రకారం ఈ ఏడాది ఆగస్టు నెలలో ఈపీఎఫ్ఓలో16.94 లక్షల మంది నికర సభ్యులను చేరారు. గత ఏడాది ఆగస్టులో నెట్ మెంబర్షిప్తో పోలిస్తే ఇది 14.40శాతం పెరిగింది. ఆగస్టు నెలలో చేరిన మొత్తం 16.94 లక్షల మంది సభ్యులలో, దాదాపు 9.87 లక్షల మంది మొదటిసారి ఈపీఎఫ్ఓ పరిధిలోకి వచ్చారు. కొత్తగా చేరిన 9.87 లక్షల మంది సభ్యులలో, దాదాపు 58.32శాతం మంది 18-–25 సంవత్సరాల మధ్య వయస్సు గలవారు ఉన్నారు. ఈ వయస్సు -సమూహం అనేది సంపాదన సామర్థ్యం, వారి విద్యను అనుసరించి పెద్ద సంఖ్యలో వ్యవస్థీకృత వర్క్ఫోర్స్లో చేరడం వంటి పరంగా ఒక వ్యక్తి సామర్థ్యానికి కీలకమైన దశను సూచిస్తుంది. ఈ నెలలో, దాదాపు 7.07 లక్షల మంది నికర సభ్యులు ఈపీఎఫ్ఓ మెంబర్షిప్ ఉన్న సంస్థల్లో ఉద్యోగాలల్లో చేరడం ద్వారా ఈపీఎఫ్ఓలో తిరిగి చేరారు తుది సెటిల్మెంట్ కోసం క్లెయిమ్లను సమర్పించే బదులు తమ నిధులను మునుపటి పీఎఫ్ ఖాతా నుండి కరెంట్ ఖాతాకు బదిలీ చేసుకున్నారు. అంతరాయం లేని సర్వీస్ డెలివరీ కోసం ఈపీఎఫ్ఓ తీసుకున్న వివిధ ఎలక్ట్రానిక్- ఇన్షియేటివ్లు దీనికి కారణమని చెప్పవచ్చు. ఈ ఏడాది ఆగస్ట్ లో నికర మహిళా సభ్యుల నమోదు 3.63 లక్షల వరకు ఉంది. గత సంవత్సరం ఆగస్టు లెక్కలతో పోలిస్తే సంఘటిత రంగంలో మహిళల నికర సభ్యత్వం 22.60శాతం పెరిగింది. ఉత్తరప్రదేశ్, పశ్చిమ బెంగాల్, ఒడిశా, జార్ఖండ్, బీహార్ మొదలైన రాష్ట్రాల్లో నెలవారీగా నికర సభ్యుల చేరిక భారీగా ఉంది. ఈ నెలలో మహారాష్ట్ర, కర్ణాటక, తమిళనాడు రాష్ట్రాలు, హర్యానా, గుజరాత్ ఢిల్లీ నుంచి ఈ నెలలో దాదాపు 11.25 లక్షల మంది ఈపీఎఫ్లో చేరారు. అన్ని వయసుల సమూహాలలో మొత్తం నికర పేరోల్ జోడింపులో ఇది 66.44శాతం. పరిశ్రమల వారీగా పేరోల్ డేటా వర్గీకరణ ప్రధానంగా రెండు కేటగిరీలు అంటే 'నిపుణుల సేవలు'  'ట్రేడింగ్-వాణిజ్య సంస్థలు' నెలలో మొత్తం సభ్యుల చేరికలో 47.03శాతం ఉన్నాయి. . పరిశ్రమల వారీగా డేటాను గత నెలతో పోల్చిచూస్తే, ‘ఎలక్ట్రికల్, మెకానికల్ లేదా జనరల్ ఇంజనీరింగ్ ఉత్పత్తులు’, ‘ప్రైవేట్ సెక్టార్లోని ఎలక్ట్రానిక్ మీడియా కంపెనీలు’, ‘యూనివర్శిటీ’, ‘ఫైనాన్సింగ్ ఎస్టాబ్లిష్మెంట్’ మొదలైన పరిశ్రమల్లో అధిక రిజిస్ట్రేషన్లు ఉన్నాయి.
ఉద్యోగి రికార్డును అప్డేట్ చేయడం నిరంతర ప్రక్రియ కాబట్టి, డేటా ఉత్పత్తి అనేది నిరంతర కసరత్తు కాబట్టి పేరోల్ డేటా తాత్కాలికంగా ఉంటుంది. కాబట్టి మునుపటి డేటా ప్రతి నెలా నవీకరించబడుతుంది. ఏప్రిల్-2018 నెల నుండి, ఈపీఎఫ్ఓ సెప్టెంబర్, 2017 నుండి కాలానికి సంబంధించిన పేరోల్ డేటాను విడుదల చేస్తోంది. నెలవారీ పేరోల్ డేటాలో, ఆధార్ తో కూడిన యూనివర్సల్ అకౌంట్ నంబర్  ద్వారా మొదటిసారి ఈపీఎఫ్ఓలో చేరిన సభ్యుల సంఖ్య, ఈపీఎఫ్ఓ కవరేజీ నుండి నిష్క్రమించిన ప్రస్తుత సభ్యులు నిష్క్రమించి తిరిగి సభ్యులుగా చేరిన వారి సంఖ్య నికర నెలవారీ పేరోల్కు చేరుకోవడానికి తీసుకుంటారు. ఈపీఎఫ్ఓ పేరోల్ అనేది ఎంప్లాయీస్ ప్రావిడెంట్ ఫండ్స్ & ఇతర ప్రొవిజన్స్ యాక్ట్, 1952 నిబంధనల క్రింద కవర్ చేయబడిన సంస్థలకు వ్యవస్థీకృత రంగ వర్క్ఫోర్స్లో ఒక భాగం. సభ్యుడు అకాల మరణం చెందితే వారి కుటుంబాలకు సభ్యుడు అకాల మరణం చెందితే వారి కుటుంబాలకు సభ్యులకు పెన్షన్ & బీమా ప్రయోజనాలను అందిస్తుంది.
హోం మంత్రిత్వ శాఖ
2001 లో పార్లమెంట్ భవనంపై జరిగిన దాడి సమయంలో అమరులైనవారికి కేంద్ర హోంమంత్రి అమిత్షా
ప్రజాస్వామ్య దేవాలయమైన పార్లమెంటుపై పిరికితనంతో దాడికి పాల్పడినవారిని ఎదుర్కొంటూ అత్యున్నత త్యాగం చేసి అమరులైన భరతమాత ముద్దుబిడ్డలైన వీర కిశోరాలకు నా నివాళులు అని కేంద్ర హోంమంత్రి అమిత్ షా అన్నారు.
దేశం మీ త్యాగాలను ఎల్లప్పుడూ గుర్తుంచుకుంటుంది. వారి అసమాన ధైర్యసాహసాలు, త్యాగానికి శిరసువంచి నమస్కరిస్తున్నాను : అమిత్ షా
2001లో పార్లమెంటు భవనంపైముష్కరులు పిరికితనంతో దాడి చేసిన ఘటనకు 19 సంవత్సరాలు అయ్యాయి. ఈ సందర్భంగా కేంద్ర హోంశాఖ మంత్రి అమిత్షా ట్విట్టర్ ద్వారా ఒక సందేశ మిస్తూ,
పార్లమెంటుపై 2001లో జరిగిన దాడి సందర్భంగా అమరులైన భరతమాత ముద్దుబిడ్డలకు నా నివాళి, దేశంకోసం వారు అత్యున్నత త్యాగం చేశారు. ఈ గొప్ప దేశం వారి త్యాగాలను నిరంతరం గుర్తుంచుకుంటుంది. వారి అసమాన ధైర్యసాహసాలు, త్యాగానికి శిరసు వంచి నమస్కరిస్తున్నాను. అని అమిత్షా తమ సందేశంలో పేర్కొన్నారు.
2001 డిసెంబర్ 13న లష్కరే తోయిబా, జైష్ ఎ మహ్మద్ ఉగ్రవాదులు పార్లమెంటు భవన సముదాయాన్నిచుట్టుముట్టి విచక్షణారహితంగా కాల్పులు జరిపారు. హోరా హోరీ కాల్పుల మధ్య వారిని కాల్చివేశారు.ఈ కాల్పులలో ఐదుగురు ఢిల్లీ పోలీసులు, ఒకమహిళా సి.ఆర్.పి.ఎఫ్ జవాను,ఇద్దరు పార్లమెంటు హౌస్ వాచ్, వార్డ్ సిబ్బంది, ఒక తోటమాలి మరణించారు. ఈ దాడిలోజర్నలిస్టు గాయపడగా ఆ తర్వాత అతను మరణించాడు.
|
ఆరోగ్య, కుటుంబ సంక్షేమ మంత్రిత్వ శాఖ
|
195.50 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.53 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 53,637
గత 24 గంటల్లో నమోదయిన కొత్త కేసులు 8,822
ప్రస్తుత రికవరీ రేటు 98.66%
వారపు పాజిటివిటీ రేటు 2.35%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 195.50 కోట్ల  డోసులను టీకా కార్యక్రమం అధిగమించింది. 2,51,27,455 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.53 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,923
|
|
రెండో డోసు
|
|
1,00,52,120
|
|
ముందు జాగ్రత్త డోసు
|
|
54,44,586
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,21,011
|
|
రెండో డోసు
|
|
1,76,04,916
|
|
ముందు జాగ్రత్త డోసు
|
|
93,12,291
|
|
12-14 ఏళ్ల వారు
|
|
మొదటి డోసు
|
|
3,53,38,654
|
|
రెండో డోసు
|
|
1,99,76,214
|
|
15-18 ఏళ్ల వారు
|
|
మొదటి డోసు
|
|
5,99,40,200
|
|
రెండో డోసు
|
|
4,72,35,257
|
|
18-44 ఏళ్ల వారు
|
|
మొదటి డోసు
|
|
55,77,26,544
|
|
రెండో డోసు
|
|
49,59,63,394
|
|
ముందు జాగ్రత్త డోసు
|
|
16,62,301
|
|
45-59 ఏళ్ల వారు
|
|
మొదటి డోసు
|
|
20,33,57,943
|
|
రెండో డోసు
|
|
19,22,30,323
|
|
ముందు జాగ్రత్త డోసు
|
|
19,00,681
|
|
60 ఏళ్లు పైబడినవారు
|
|
మొదటి డోసు
|
|
12,71,80,902
|
|
రెండో డోసు
|
|
11,99,81,067
|
|
ముందు జాగ్రత్త డోసు
|
|
2,13,50,944
|
|
ముందు జాగ్రత్త డోసులు
|
|
3,96,70,803
|
|
మొత్తం డోసులు
|
|
1,95,50,87,271
దేశవ్యాప్త క్రియాశీల కేసుల సంఖ్య 53,637. మొత్తం పాజిటివ్ కేసుల్లో ఇది 0.12 శాతం.
భారతదేశ రికవరీ రేటు 98.66 శాతంగా ఉంది. గత 24 గంటల్లో 5,718 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,67,088 కి పెరిగింది.
గత 24 గంటల్లో 8,822 కొత్త కేసులు నమోదయ్యాయి.
గత 24 గంటల్లో మొత్తం 4,40,278 పరీక్షలు చేశారు. దేశవ్యాప్తంగా ఇప్పటివరకు 85.58 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.35 శాతంగా, రోజువారీ పాజిటివిటీ రేటు 2 శాతంగా నమోదయ్యాయి.
నీతి ఆయోగ్
నీతి ఆయోగ్, ఆర్ఎంఐ, మరియు ఆర్ఎంఐ ఇండియా ‘శూన్య’ కార్యక్రమాన్ని ప్రారంభించాయి
30 కి పైగా ఇ-కామర్స్ సంస్థలు, ఓఈఎంలు, ఫ్లీట్ అగ్రిగేటర్లు, ఛార్జింగ్ ఇన్ఫ్రాస్ట్రక్చర్ కంపెనీలు ఫైనల్-మైలు డెలివరీలను శుభ్రపరిచే కార్యక్రమంలో భాగంగా పచ్చదనాన్ని పెంపొందించడంలో చేతులు కలుపుతాయి.
నీతి ఆయోగ్, ఆర్ఎంఐ మరియు ఆర్ఎంఐ ఇండియా మద్దతుతో వినియోగదారులు మరియు పరిశ్రమలతో కలిసి పనిచేయడం ద్వారా జీరో-పొల్యూషన్ డెలివరీ వాహనాలను ప్రోత్సహించే ఒక చొరవ అయిన శూన్యను నేడు ప్రారంభించింది. పట్టణ డెలివరీల విభాగంలో ఎలక్ట్రిక్ వాహనాల  వినియోగాన్ని వేగవంతం చేయడం మరియు జీరో-పొల్యూషన్ డెలివరీ ప్రయోజనాల గురించి వినియోగదారులకు అవగాహన కల్పించడం ఈ కార్యక్రమ లక్ష్యం.
ఇ-కామర్స్ కంపెనీలు, ఫ్లీట్ అగ్రిగేటర్లు, ఒరిజినల్ పరికరాల తయారీదారులు  మరియు లాజిస్టిక్స్ కంపెనీలు వంటి పరిశ్రమ వాటాదారులు లాస్ట్ మైల్ డెలివరీ విద్యుదీకరణ దిశగా తమ ప్రయత్నాలను పెంచుతున్నారు. నీతి ఆయోగ్ కార్యక్రమానికి తమ మద్దతును తెలియజేయడానికి మహీంద్రా ఎలక్ట్రిక్, టాటా మోటార్స్, జొమాటో, అశోక్ లేలాండ్, సన్ మొబిలిటీ, లైట్నింగ్ లాజిస్టిక్స్, బిగ్ బాస్కెట్, బ్లూడార్ట్, హీరో ఎలక్ట్రిక్ మరియు స్విగ్గీతో సహా దాదాపు 30 కంపెనీలు సిఈఓ అమితాబ్ కాంత్ అధ్యక్షతన జరిగిన కిక్ ఆఫ్ సమావేశానికి హాజరయ్యారు. అనంతరం ఈ ప్రయత్నంలో భాగస్వాములు కావడానికి ఇతర సంస్థలను ఆహ్వానిస్తారు.
కార్యక్రమంలో భాగంగా తుదిమైలు డెలివరీల కోసం ఈవీ పరిశ్రమ ప్రయత్నాలను గుర్తించి ప్రోత్సహించడానికి కార్పొరేట్ బ్రాండింగ్ మరియు ధృవీకరణ కార్యక్రమం ప్రారంభించబడింది. ఆన్లైన్ ట్రాకింగ్ ప్లాట్ఫామ్ కార్యక్రమ ప్రభావాన్ని వాహన కిలోమీటర్లు విద్యుదీకరించడం, కార్బన్ సేవింగ్స్, కాలుష్య కారకాలు మరియు క్లీన్ డెలివరీ వాహనాల నుండి ఇతర ప్రయోజనాలు వంటి డేటా ద్వారా పంచుకుంటుంది.
కార్యక్రమ ప్రాథమిక లక్ష్యాన్ని హైలైట్ చేస్తూ నీతి ఆయోగ్ సిఈఓ అమితాబ్ కాంత్ మాట్లాడారు. "విద్యుత్ వాహనాల వినియోగం ద్వారా ఆరోగ్యం, పర్యావరణం మరియు ఆర్ధిక ప్రయోజనాల గురించి అవగాహనను మేము శూన్య కార్యక్రమం ద్వారా ప్రచారం చేస్తాము. సరుకు రవాణా రంగం నుండి కాలుష్యాన్ని తొలగించే అవకాశాన్ని గుర్తించాలని ఇ-కామర్స్ కంపెనీలు, ఆటో తయారీదారులు మరియు లాజిస్టిక్స్ ఫ్లీట్ ఆపరేటర్లను నేను కోరుతున్నాను. మా డైనమిక్ ప్రైవేట్ రంగం శూన్యను గొప్ప విజయాన్ని సాధించే సవాలుగా ఎదుగుతుందని నాకు నమ్మకం ఉంది" అని తెలిపారు.
క్లిన్ సాంకేతిక పరిజ్ఞానాన్ని అవలంబించాల్సిన తక్షణ అవసరం గురించి ఆర్ఎంఐ మేనేజింగ్ డైరెక్టర్ క్లే స్ట్రేంజర్ మాట్లాడుతూ "స్థిరమైన మరియు స్థితిస్థాపకమైన భవిష్యత్తు వైపు భారతదేశం ముందుకు సాగుతున్నందున పరిశుభ్రమైన రవాణాకు పరివర్తన చాలా కీలకం. పోటీతత్వకలిగిన ఆర్థికరంగం అందుబాటులో ఉన్న సాంకేతికత వేగవంతమైన టైమ్లైన్లో భారతదేశ అర్బన్ డెలివరీ ఫ్లీట్ల పూర్తి విద్యుదీకరణకు మద్దతు ఇస్తుంది. ఇది ఇతర మార్కెట్ విభాగాలు అనుసరించడానికి అవసరమైన మద్దతును సృష్టిస్తుంది." అని చెప్పారు.
భారతదేశంలో సరుకు రవాణా సంబంధిత సిఓ2 ఉద్గారాలలో పట్టణ సరుకు రవాణా వాహనాలు 10 శాతం ఉన్నాయి. 2030 నాటికి ఈ ఉద్గారాలు 114 శాతం పెరుగుతాయని భావిస్తున్నారు. ఈవిలు ఏ టెయిల్పైప్ ఉద్గారాలను విడుదల చేయవు. ఇది మెరుగైన వాయు నాణ్యతకు ఎంతో దోహదం చేస్తుంది. వాటి తయారీకి లెక్కలు వేసినప్పుడు కూడా అవి తమ అంతర్గత దహన ఇంజిన్ ప్రత్యర్ధులతో పోలిస్తే 15-40 శాతం తక్కువ సిఓ2 ను విడుదల చేస్తాయి మరియు తక్కువ మెయింటెన్స్ వ్యయాన్ని కలిగి ఉంటాయి. కేంద్ర మరియు రాష్ట్ర ప్రభుత్వాలు ఈవిల కోసం ప్రోత్సాహకాలను అందించడానికి పాలసీలను ప్రవేశపెట్టాయి, ఇది మూలధన వ్యయాన్ని భారీగా తగ్గిస్తుంది." అని తెలిపారు.
మంత్రిమండలి
కాంపిటీషన్ కమిషన్ ఆఫ్ ఇండియా  మరియు జపాన్ ఫెయిర్ ట్రేడ్ కమిషన్  ల మధ్య మెమోరాండం ఆన్ కోఆపరేషన్  కు కేబినెట్ ఆమోదం తెలిపింది.
ప్రధాన మంత్రి శ్రీ నరేంద్ర మో అధ్యక్షతన కేంద్ర కేబినెట్.. కాంపిటీషన్ లా అండ్ పాలసీ విషయంలో సహకారాన్ని ప్రోత్సహించడానికి మరియు బలోపేతం చేయడానికి కాంపిటీషన్ కమిషన్ ఆఫ్ ఇండియా  మరియు జపాన్ ఫెయిర్ ట్రేడ్ కమిషన్  ల మధ్య సహకార ఒప్పందం  ను ఆమోదించింది. .
ప్రభావం:
ఆమోదించబడిన ఎంవోసీ, సమాచార మార్పిడి ద్వారా సిసిఐ జపాన్లోని దాని ప్రతిరూప సంస్థ యొక్క అనుభవాలు మరియు పాఠాల నుండి నేర్చుకోవడానికి వీలు కల్పిస్తుంది. తద్వారా ఇది సామర్థ్యాన్ని పెంచుతుంది. సిసిఐ రూపొందించిన కాంపిటేషన్ యాక్ట్ చట్టం, 2002 అమలును మెరుగుపరచడానికి ఇది సహాయపడుతుంది. ఆ ఫలితాలు వినియోగదారులకు భారీగా ప్రయోజనం చేకూరుస్తాయి. అలాగే ఈక్విటీ మరియు సమగ్రతను ప్రోత్సహిస్తాయి.
వివరాలు:
సమాచార మార్పిడి మరియు సాంకేతిక సహకారం, అనుభవ భాగస్వామ్యం మరియు సహకారం వంటి రంగాలలో వివిధ నిర్మాణ కార్యక్రమాల ద్వారా కాంపిటేషన్ యాక్ట్ మరియు విధానాల విషయంలో సహకారాన్ని ప్రోత్సహించడానికి మరియు బలోపేతం చేయడానికి ఇది ఉపయోగపడుతుంది.
నేపథ్యం:
కాంపిటీషన్ యాక్ట్, 2002 లోని సెక్షన్ 18.. విదేశంలోని ఏ ఏజెన్సీతోనైనా తన విధులను నిర్వహించడానికి లేదా చట్ట ప్రకారం దాని విధులను నిర్వర్తించడం కోసం ఏదైనా మెమోరాండం లేదా ఏర్పాట్లు చేయడానికి సిసిఐని అనుమతిస్తుంది.
ప్రధాన మంత్రి కార్యాలయం
యోగ ప్రపంచం లో మూల మూల కు చేరుకొనేటట్లుగా మనం ప్రయత్నాలు చేస్తూ ఉండాలి: ప్రధాన మంత్రి శ్రీ నరేంద్ర మోదీ
యోగ ప్రపంచం లోని మూల మూల కు చేరుకొనేటట్లుగా ప్రయత్నాలు చేస్తూ ఉండాలి అని యోగ ఆచార్యులకు, యోగ ప్రచారకుల కు, యోగ తో సంబంధం ఉన్న ప్రతి ఒక్కరి కి ప్రధాన మంత్రి శ్రీ నరేంద్ర మోదీ పిలుపునిచ్చారు. ఆయన ‘7వ అంతర్జాతీయ యోగ దినం’ సందర్భం లో ప్రసంగిస్తూ, ఈ సందేశాన్ని ఇచ్చారు.
గీత లో చెప్పిన మాటల ను ప్రధాన మంత్రి ప్రస్తావిస్తూ యోగ లో ప్రతి ఒక్కరి కోసం సమాధానం ఉందని, ఈ కారణం గా యోగ తాలూకు సామూహిక యాత్ర ను మనం అందరమూ కొనసాగిస్తూ ఉండవలసిన అవసరం ఎంతైనా ఉందన్నారు. కష్టాల నుంచి ముక్తే యోగ అని, మరి అది ప్రతి ఒక్కరికీ సహాయపడుతుంది అని ప్రధాన మంత్రి అన్నారు.
యోగ కు పెరుగుతున్న లోకప్రియత్వం, యోగ అంటే ప్రజల లో పెల్లుబుకుతున్న ఆసక్తి ని గురించి ప్రధాన మంత్రి చెప్తూ, యోగ తన పునాది ని, మూలాన్ని ఉన్నది ఉన్నట్లు గా పరిరక్షించుకొంటూ ప్రతి ఒక్క వ్యక్తి కి చేరువ కావడం ముఖ్యం అని ప్రధాన మంత్రి అన్నారు. యోగ ను అందరి చెంత కు తీసుకు పోయే కర్తవ్యం లో యోగ ఆచార్యుల తో పాటు మనలో ప్రతి ఒక్క వ్యక్తి కూడా వారి వంతు గా తోడ్పాటు ను అందించాలి అని ప్రధాన మంత్రి అన్నారు.